Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: támogatásokról szóló 12/2001. (I. 31.) Korm. rendelet
Paragraph Index: 420

1.H ÉRTÉKELÉSSEL KAPCSOLATOS ADATOK A jelentés célja Ha a hitelintézet könyveiben a valós értékelés szabályait alkalmazza, akkor az 1.AB Felügyeleti mérleg (Eszközök bruttó értéken) táblában az egyes eszköz-csoportokra vonatkozóan szektoronként egy-egy sorban jelenik meg az értékvesztés és értékelési különbözet összevont egyenlege (szükség szerint negatív elõjellel ellátva), illetve a forrástételekre vonatkozó az értékelési különbözettel kapcsolatos értékek más adatokkal együtt szerepelnek. A tábla részben ezek megbontását tartalmazza értékvesztésre és értékelési különbözetre, eszköz (intsrumentum)-csoportokon belül szektoronként, és külön sorokban jelenik meg a forrásoldali értékelési különbözet. Az értékvesztés, illetve értékelési különbözet adatokat egyenlegük jellegének megfelelõ elõjellel ellátva kell jelenteni. A részletezés a mérlegben szereplõ sorrendet követi mind az értékvesztés, mind az értékelési különbözet esetében. Azok a mérlegsorok, ahol csak értékvesztés számolható el, nem szerepelnek a táblában, mert a mérleg sorai is csak értékvesztést tartalmaznak. A tábla bemutatja továbbá a forrásoldali értékelési különbözet-adatokat (amelyeket a Felügyeleti mérleg 1B.66. sorában kell figyelembe venni), valamint az értékhelyesbítés és a valós érékelés tartalékát, amelyeket az 1B.66. Értékelési tartalék sor részeként kell jelenteni. Amennyiben a hitelintézet nem alkalmazza a számviteli elõírások által megengedett valós értékelést, a táblát akkor is ki kell tölteni az értékvesztés sorokra vonatkozóan.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes